Mandalis

Mandalis () – miestas Norvegijos pietuose, Agderio fiulkėje, Lindesneso savivaldybės administracinis centras. Įsikūręs abipus Mandalselvos, prie jos žiočių.Mandal. SSBs kartportal, Statistisk sentralbyrå. Nuoroda tikrinta 2025-12-31.  Dešiniajame krante išsidėsčiusi miesto seniausia dalis, kairiajame – miesto dalis, vadinama Malme (Malmø). Veikia tekstilės, maisto pramonės, kilimų gamybos, finansinių paslaugų ir kitos įmonės. Jūrų uostas. Pro Mandalį eina Kristiansano–Stavangerio plentas. Stovi viena iš didžiausių šalies medinių bažnyčių (1300 sėdimų vietų), miesto prieigose – Hatholmeno švyturys (1867 m.). Išlikę senų medinių pastatų, kultūros paveldo paminklų – rotušė (1766 m.), du meno galerijų pastatai (abu 1784 m.), bibliotekos ir kultūros istorijos muziejaus pastatas (1805 m.). Lankomas turistų.Geir Thorsnæs, Per Roger Lauritzen, Mandal (tettsted) . Store norske leksikon, 2025-10-25. Nuoroda tikrinta 2025-12-31.

Išaugo iš XIV a. minimo Vester-Risør prekybos punkto, buvusio kiek į vakarus nuo dabartinio miesto centro, prie Skugfjordo. Iki XVI a. tapo svarbiu Pietų Norvegijos uostu ir prekybos centru, nuo XVI a. vadinamas Mandaliu. XVIII a. miesto augimą skatino lašišų žvejyba ir medienos pramonė. 1774 m. įkurta seniausia Mandalio pramonės įmonė – virvių fabrikas, 1812 m. pastatyta nauja bažnyčia, vietoj sudegusios. Miesto teisės nuo 1779 m.

 Šaltiniai 

 Nuorodos 
 Municipal fact sheet from Statistics Norway 
 Photograph of Hogganvik runestone with colored runes
 Some Photographs of Mandal in August 1986, including the Lodsen Restaurant

Kategorija:Norvegijos miestai